Rólna smjerdnička

Rólna smjerdnička (Calendula arvensis) je rostlina ze swójby zestajenkow (Asteraceae).

 Wopis 
Rólna smjerdnička je ležaca abo wustupowaca jednolětna rostlina, kotraž docpěje wysokosć wot 10 hač do 40 cm. Wona wot spódka rozhałuzuje.

Sedźace łopjena su dołhojte-lancetojte a w lěće zelene.

 Kćenja 
Kćěje wot nalěća hač do nazymy, tuž wot junija hač do oktobra, při miłym wjedrje samo hač do zažneje zymy. Kćenja su złote a wutworja dołho stołpikate hłójčki z přeměrom wot 10 hač do 20 mm. Přikrywne łopješka su runje dołhe. Jazykowe kćenja su kaž rołkowe kćenja žołte, steja jenož w jednej rjedźe a docpěja dołhosć wot 7 hač do 15 mm.

Kćenja so wot insektow abo same wopróšuja.

 Płody 
Zwonkowne płody su linealne, zrunane, mjeztym zo znutřkowne płody su zakulene. Papus faluje.

 Stejnišćo a rozšěrjenje 
Rostlina je w regionje Srjedźneho morja rozšěrjena. Rosće w južnej a srjedźnej Němskej jako rólna njerodź a na winicach.

 Wužiwanje 

 Podobna družina 
 Smjerdnička (C. officinalis L.) je wjetša a njesu oranžowe kćenja, kotrychž jazykowe kćenja steja we wjace hač jednej rjedźe. Jich hłójčki su wjace hač dwójce tak wulke hač te rólneje smjerdnički.

 Galerija 

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 188 
 Ullstein Lexikon der Pflanzenwelt, 1973, ISBN 3-550-16019-4, strona 367 

 Eksterne wotkazy 


 Zapisk w hortipediji 
 Zapisk w pflanzen-portal 

Kategorija:Zestajenkowe rostliny